‎เราทุกคนต่างกำลังค้นหาอะไรสักอย่าง
‎การผจญภัย
‎ชุมชน
‎ความผูกพัน
‎สืบหาความเป็นมา ค้นหาความเป็นคุณ
‎สั่งชุดตรวจดีเอ็นเอของคุณได้แล้ววันนี้
‎และรับส่วนลด 50 เปอร์เซ็นต์ ‎จากผลตรวจครั้งแรก
‎มอบของขวัญแห่งการเรียนรู้ ‎เพื่อเข้าใจตัวตนที่แท้จริง
‎เวลล์สปริง ‎เรื่องราวของคุณเริ่มต้นที่นี่
‎(ซีรีส์จาก NETFLIX)
‎(เวลล์สปริง)
‎เชี่ย
‎เมื่อคืนฝากข้อความไว้ตั้งหกครั้ง
‎โทษที มีเรื่องงาน
‎ฉันไม่ได้โทรกลับเหรอ นึกว่าโทรแล้วนะ
‎ฉันเห็นพ่อตัวเอง
‎ในเทป
‎หมายความว่าไง
‎พ่ออยู่ที่นั่น ที่วิสเซอร์ ปี 1994
‎ไปทำอะไร
‎ไม่รู้สิ ฉัน…
‎เหมือนโดนซุ่มโจมตี
‎คนจากร็อคแลนด์โผล่มา
‎พวกเขาลากเมโลดี้ออกจากตึก ‎แต่พ่ออยู่ตรงนั้นด้วย
‎ฉันนึกว่าพ่อนายเป็นอาจารย์
‎อ๋อ ก็ใช่ สอนจิตวิทยา ม.นิวยอร์ก
‎แล้วเขาไปทำอะไรกับพวกลิ่วล้อจากรพ.บ้า ‎เขาก็ทำงานที่นั่นเหรอ
‎ไม่รู้ คิดว่าไม่ได้ทำนะ
‎โอเคๆ
‎แล้วนายเห็นอะไรอีก
‎มันโกหกนะ รู้มะ
‎- ใคร ‎- ดาเวนพอร์ต
‎มันบอกว่าไม่รู้ในเทปนั้นมีอะไร แต่มันต้องรู้สิ
‎ไม่งั้นมันรู้ได้ไงว่า ‎พ่อฉันเกี่ยวข้องกับไอ้เรื่องห่าเนี่ย
‎งานนี้ไม่ใช่เรื่องบังเอิญ
‎ฉันโดนจัดฉากมาตั้งแต่ต้น
‎โอเค สมมติว่านั่นเรื่องจริง
‎มันจริง
‎เออ งั้นนายก็มีทางเลือกสองทาง
‎ถ้าไม่แว้งกัดเขา นายก็ต้องทำเฉยๆ ไปก่อน
‎เพราะถ้านายสติแตกใส่ดาเวนพอร์ต ‎เขาไล่นายออกแน่
‎เขาจะเก็บทั้งเงินกับเทปไว้ ‎นายก็ไม่มีทางได้รู้ว่าพ่อทำอะไร
‎ยังฟังอยู่มั้ย
‎จำบ้านป้าฉันที่พาร์คสโลปได้มั้ย
‎- จำได้ ที่ไปงานคริสต์มาสกัน ‎- เออ
‎ป้าอยู่ยุโรป ‎กุญแจบ้านอยู่ในถ้วยทาร์คอฟสกี้
‎แฟ้มเก่าทั้งหมดของพ่อฉันอยู่ที่บ้านป้า
‎นายช่วยไปดูหน่อยได้มั้ย ‎เผื่อมีอะไรที่เกี่ยวกับร็อคแลนด์
‎โอเค ได้เลย
‎เธอรู้จักเขามั้ย
‎อะไรนะ
‎เมโลดี้น่ะ รู้จักพ่อนายด้วยรึเปล่า
‎ไม่รู้เหมือนกัน
‎สัญญานะว่านายจะไปนอน
‎ได้
‎ฉันเมโลดี้ เพนเดรส
‎ตอนนี้เจ็ดโมง 24 นาที
‎ฉันอยู่กับเจสสิก้า ลูอิส ‎นักเรียนม.สาม และลูกมือจำเป็น
‎ของพวกคนสำคัญในวิสเซอร์อะพาร์ตเมนต์
‎ชื่อเจสค่ะ ใครๆ ก็เรียกว่าเจส ‎ไม่เรียกเจสสิก้า
‎อ้อ แล้วถ่ายจากด้านนี้สวยกว่า
‎- บอกหน่อยว่าทำอะไรอยู่ ‎- ทำธุระให้ลูกค้าไงคะ
‎เมื่อวันก่อนหนูจะบอกอะไรฉันนะ
‎ที่จะพูดหน้ากล้อง
‎หนูว่า "บอกได้มั้ยนะ…" แล้วก็ชะงักไป จำได้มั้ย
‎ไม่ได้
‎เจส
‎สวัสดีจ้ะ
‎หวัดดีค่ะ คุณพ่อรุสโซ
‎นี่เมโลดี้ เพื่อนหนูค่ะ เพิ่งย้ายเข้ามาอยู่ในตึก
‎ยินดีที่ได้รู้จัก
‎หวังว่าอาทิตย์นี้จะเจอคุณที่โบสถ์นะ ‎เรายินดีต้อนรับทุกคน
‎อาจจะไปค่ะ
‎นั่นใช่บาทหลวงที่เล่าให้ฉันฟังรึเปล่า ‎คนที่แม่หนูส่งไปคุยด้วย
‎ใช่ค่ะ
‎นี่ ลองดมสิ
‎โหย ไม่ไหว
‎(เดอะซีเคร็ตการ์เด้น - บ๊ายบายเบอร์ดี้ ‎โอลด์เยลเลอร์ - ความลับของนิมห์)
‎ดูสิ
‎นี่หนังสือเล่มโปรดของฉันตอนยังเด็ก
‎คุณนายฟริสบี้กับเหล่าหนูแห่งนิมห์
‎ไม่อ่านกันสินะ
‎หนูก็ถ่ายหนังเหมือนกัน
‎หนังแบบไหน
‎ไม่รู้สิ แนวบทกวีมั้งคะ
‎แต่แม่หนูไม่รู้เรื่องกล้องนะ
‎แล้วได้ถามแม่หรือยังว่า ‎ฉันขอสัมภาษณ์ภายในอาทิตย์นี้ได้มั้ย
‎นี่ค่ะ คุณวอลล์
‎เด็กดี
‎น่ารักมากจริงๆ
‎บ่ายนี้ขึ้นมาจิบชาด้วยกันสิจ๊ะ
‎นี่เมโลดี้ค่ะ
‎มาทำวิจัยประวัติศาสตร์ของตึกนี้
‎เธอจะสัมภาษณ์คุณด้วยได้มั้ยคะ
‎เดี๋ยวคุยให้นะ
‎ขอบใจจ้ะ
‎บีอาทริซ นี่เมโลดี้ค่ะ เธอมา…
‎ถ่ายหนังเรื่องผู้อาศัยในตึกนี้
‎เข้ามาสิ มาดูไพ่กันหน่อย
‎บีอาทริซ เรเยส
‎ฉันเกิดที่ซานฮวน ‎แต่ย้ายมาอยู่ลอสแองเจลิสตอนอายุ 16 ปี
‎แล้วมาอยู่ที่วิสเซอร์ได้ยังไงคะ
‎ฉันมาอยู่กับอลิเซีย ลูกพี่ลูกน้องฉัน
‎แต่ญาติดันหนีไปกับช่างประปาเมาปุ๊นจากบอสตัน
‎ฉันเลยรับช่วงสัญญาเช่าต่อ
‎และรับปลามาด้วย
‎บอกไว้ก่อนนะ
‎ผู้อาศัยในตึกนี้ประหลาดมากเลย
‎ประหลาดยังไงคะ
‎เขามีเซ็กซ์คลับ
‎นัดกันที่ห้องส่วนกลางตอนดึกๆ
‎แต่หลอกใครไม่ได้หรอก
‎ฉันได้ยินเสียงดังขึ้นมาถึงนี่
‎เสียงคราง
‎ตัดไพ่หน่อยจ้ะ
‎อดีต
‎ปัจจุบัน
‎อนาคต
‎ความโศกเศร้า
‎ความเจ็บปวด
‎คุณทุกข์ทรมานตอนเด็กๆ
‎มีเรื่องที่ซ่อนเอาไว้
‎เรื่องที่นำพาคุณมาถึงที่นี่
‎ไม่ใช่เรื่องทางดี
‎ใครสักคน
‎เป็นเหตุผลให้คุณมาที่นี่
‎มีนักประวัติศาสตร์คนหนึ่งที่ฉันพยายามแกะรอยอยู่
‎จูเลีย เบนเน็ตต์
‎เธอทำงานดีๆ ไว้เยอะมากสมัยยุค 70 แล้วก็…
‎หายจากโลกนี้ไปเฉยๆ
‎ตึกนี้คือที่อยู่สุดท้ายที่มีบันทึกไว้
‎ฉันหวังว่าจะมีใครที่นี่รู้จักเธอน่ะค่ะ
‎มีผู้หญิงที่มีห้องชุดอยู่ที่ชั้นสี่
‎ห้องสี่จี
‎ไม่มีใครเห็นหน้ามาหลายปีแล้ว
‎แต่กล่องไปรษณีย์ของเธอเต็มเอี๊ยดเสมอ
‎มาดูอนาคตคุณกันมั้ย
‎อย่าตีความตรงตัว
‎ยมทูตหมายถึงอะไรมากมาย
‎นั่นโดนปรับ 2,000 เหรียญนะ
‎คือว่าฉันแค่…
‎ผมล้อเล่น ไม่ใช่ตำรวจตรวจจดหมาย
‎ด้วยเกียรติของลูกเสือ
‎ผมแซมวล
‎เมโลดี้ค่ะ
‎คุณตั้งใจจะขโมยอะไรรึเปล่า
‎อ๋อ เปล่า ฉันแค่จะ…
‎เพราะหลานชายผม ‎ให้กุญแจสะเดาะกลอนเอาไว้
‎ซื้อจากพิพิธภัณฑ์สายลับเมื่อคริสต์มาสปีที่แล้ว ‎ถ้า… ถ้าคุณต้องใช้จริงๆ
‎เปล่าค่ะ ฉันแค่…
‎จะเดินจากไปแล้วค่ะ
‎ยินดีที่ได้รู้จักนะคะ
‎โทษที
‎เดี๋ยว คุณชอบฟังเพลงใช่มั้ย
‎ผมเห็นคุณเดินไปเดินมาในตึก ‎คุณใส่หูฟังเกือบตลอดเวลา
‎ใช่ค่ะ ฉันชอบดนตรี
‎มีโอกาสมั้ยที่…
‎คุณจะชอบฟังโอเปร่าด้วย
‎ลิซ แฟร์ บีสตี้บอยส์
‎ไม่ฟังพุชชินี
‎โอเค แต่ถ้าผมชวนไปดูโอเปร่าคืนนี้จะไปมั้ย
‎ทามาร่าเพื่อนผม
‎กำลังจะจัดแสดงองก์แรกของโอเปร่าที่เธอแต่ง
‎และ…
‎คือมันไม่ได้ดีนักหรอก
‎ผมแค่พยายามหาผู้ชมให้มากที่สุด
‎ไปสิ ได้เลย
‎ฉันไปด้วยได้
‎สามทุ่มนะ ที่แซงชัวรี่
‎โรงละครบนถนนสายแปดที่เคยเป็นโบสถ์
‎คุณช่วยชีวิตผมไว้เลย
‎ผมจะเลี้ยงเหล้าเอง
‎โอเค
‎ชุดนี้เป็นไง
‎นี่ก็เว่อร์ไปหน่อย
‎สวัสดีค่ะ นี่เมโลดี้ ฝากข้อความไว้นะ
‎เมโลดี้ นี่ดร.เทอร์เนอร์
‎ไม่รู้ว่าคุณได้ข้อความของผมบ้างรึเปล่า แต่…
‎นั่นแหละ ผมได้คุยกับรูมเมทของคุณ
‎เธอบอกว่าติดต่อคุณได้ที่เบอร์นี้
‎โอ๊ย ให้ตายสิ แอนาเบลล์
‎คืองี้ ผมรู้ว่าเราไม่ได้จบกันแบบ…
‎แต่ผมว่าเราสองคนก็มีพัฒนาการที่ดีมาก
‎และผมอยากรู้ว่าคุณเป็นยังไงบ้าง
‎โอเคนะ โทรกลับหน่อย
‎เวลาทำงานของผมยังเหมือนเดิม
‎ลบข้อความแล้ว
‎เยี่ยม
‎โอเค
‎นี่มาร์ค ฮิกกินส์ รายการสัญญาณปริศนา
‎กรุณาฝากข้อความอย่างละเอียด ‎และผมจะติดต่อกลับให้เร็วสุดเท่าที่ทำได้
‎เออ ฉันเอง
‎เธอรู้จักพ่อฉันจริงๆ
‎เมโลดี้น่ะ เธอเป็นคนไข้ของพ่อที่ม.นิวยอร์ก
‎เพราะงั้นตอนไปที่บ้านป้า
‎ช่วยหาแฟ้มประวัติคนไข้ให้หน่อยนะ
‎ลองดูว่าจะมีชื่อเธอมั้ย
‎ข้อมูลพวกนั้นเป็นแฟ้มลับของคนไข้
‎ไม่ใช่ข้อมูลดิบให้นายเอาไปทำพอดแคสต์นะ
‎นี่!
‎เฮ้ย!
‎สำนักงานคุณดาเวนพอร์ตค่ะ
‎หวัดดี เขาอยู่มั้ย ผมต้องคุยกับเขา
‎ใครพูดสายอยู่คะ
‎แดน เทอร์เนอร์
‎ขออภัยค่ะ คุณดาเวนพอร์ตลงสนามอยู่ ‎ฝากข้อความไว้ได้ไหมคะ
‎"ลงสนาม" เหรอ หมายความว่าไง
‎ฝากข้อความไว้ได้ไหมคะ
‎ไม่ นี่เรื่องสำคัญ
‎นั่นคือข้อความที่จะฝากเหรอคะ
‎ไม่ใช่ มัน…
‎โอเค ผมต้องการทราบว่า ‎มีคนอื่นนอกจากผมอยู่ที่นี่รึเปล่า
‎สภาพจิตใจของคุณกำลังสั่นคลอนหรือไม่
‎ถ้าจิตใจคุณกำลังสั่นคลอน ‎เราส่งมืออาชีพไปหาได้
‎สภาพจิตผมไม่ได้สั่นคลอน
‎ผมแค่ถามเฉยๆ
‎โอเค
‎ให้เขาโทรกลับหาผมด้วย
‎เยี่ยม
‎แล้วถ้าแอลเอ็มจีกลายเป็น…
‎กลุ่มบริษัทสร้างบอร์ดเกมยักษ์ใหญ่ล่ะ
‎เราอาจอยู่ในกลุ่มทดสอบบอร์ดเกมปั่นหัว
‎นึกออกมะ เกมชื่อวิสซาร์
‎ซ่อมเทปได้ เดินหน้าหกช่อง
‎พบคนที่อาจเป็นฆาตกรต่อเนื่องใส่เสื้อคลุมแดง
‎ตรงเข้าคุกไปเลย ไม่ได้รับเงินแสน
‎ให้ตาย
‎(ความลับของนิมห์)
‎ฉันเจอของที่แกน่าจะชอบละ แรตตี้
‎นั่นไม่ช่วยอธิบายว่าเจ้ามาตรงนี้ทำไม
‎เจ้าหนูเบิ้มนั้นไล่ฉันกลับ ‎แต่ฉันต้องพบนิโคเดมัสให้ได้ก่อน
‎นกฮูกบอกให้ฉันมาหานิโคเดมัส
‎อ้อ เธอน่าจะไป…
‎"นกฮูกบอก" เหรอ
‎เดี๋ยวนะ นกฮูกไหน เธอพูดเรื่องอะไร
‎ฉันไปหาท่านนกฮูกผู้ยิ่งใหญ่มา
‎นกฮูก เธอบอกว่าได้เจอ…
‎พ่อเหรอฮะ
‎ใครน่ะ
‎การล้างบาปและสังหารหมู่
‎สองอย่างที่ผสมกันดีเชียว
‎คงต้องลองเข้าไป ‎แล้วพยายามเอาตัวรอดออกมาให้ได้
‎เจ๋ง
‎โอเค
‎สวัสดีค่ะ ทามาร่า
‎หวัดดี เป็นไง
‎แซมวลเชิญฉันมา
‎นี่ ขอเบียร์ขวดนึงค่ะ บัดไวเซอร์มีมั้ย
‎คุณเอากล้องมาด้วย
‎คุณโอเครึเปล่า
‎ค่ะ ก็แค่…
‎มาเถอะ ไปที่เงียบๆ กัน
‎แน่ใจเหรอว่าไม่อยากกลับไปดูตอนจบ
‎ไม่ครับ ผมว่าเราทำหน้าที่เสร็จแล้ว
‎และผมว่าดนตรีแบบนั้นไม่เหมาะกับคุณ
‎คุณได้เดาอีกสองรอบ
‎โอเค เอาเป็น…
‎โบราณคดีสมุทรศาสตร์สแกนดิเนเวียยุคโบราณ
‎มีสอนวิชานั้นกันจริงๆ เหรอ
‎มีสิ ก็พวกไวกิ้งอะไรงั้นไง
‎งั้นที่จริงก็ใกล้เคียงอยู่
‎ยุคฟื้นฟูศิลปวัฒนธรรมและยุคกลางศึกษา
‎แล้วก็สอนที่โคลัมเบีย
‎ใช่ แต่ยังไม่ได้ตำแหน่งอาจารย์ประจำ ‎เลยต้องทำงานแปลเสริมไปด้วย
‎ส่วนใหญ่แปลบทกวี ‎จากภาษาอิตาลี เยอรมัน และ…
‎มิน่าถึงจ่ายค่าห้องเพนท์เฮาส์ไหว ‎แปลบทกวีนี่เอง
‎ก็แค่อยู่ชั้นบนสุด
‎ขอร้อง อย่าเรียกว่าเพนท์เฮาส์เลย
‎ไหนเล่าเรื่องกล้องหน่อยสิ
‎นี่คอนสแตนซ์
‎เป็นกล้องโซนี่
‎- โอเค ‎- เป็นของขวัญวันจบการศึกษาจากแม่
‎นี่มัน… ผมเปิดถูกรึเปล่า
‎ฉันว่าแม่คงแอบหวังว่าฉันจะเดินตามรอยเท้าแม่
‎แม่เป็นคนทำหนังเหรอ
‎สารคดี ส่วนใหญ่น่ะ
‎แต่ก็เคยถ่าย ‎โฆษณาอเมริกันเอ็กซ์เพรสสองสามตัว
‎เพื่อจ่ายค่าเรียนปริญญาตรีของฉัน
‎แม่เสียไปเมื่อสองปีก่อน
‎ผมเสียใจด้วยจริงๆ
‎วันนี้ฉันสัมภาษณ์ผู้อาศัยในตึกคนหนึ่ง
‎เธอบอกว่ามีเซ็กซ์คลับลับในตึก
‎ที่นัดกันในห้องส่วนกลาง
‎จริงเหรอ ขอเดานะ บีอาทริซใช่มั้ย
‎ฉันอุตส่าห์หวังว่าจะเป็นเรื่องจริง
‎เธอน่าจะกำลังพูดถึง ‎สมาคมประวัติศาสตร์วิสเซอร์
‎มีสมาคมประวัติศาสตร์วิสเซอร์ด้วยเหรอ
‎ใช่สิ มีมาห้าปีแล้ว
‎คุณเป็นสมาชิกด้วยรึเปล่า
‎ก็ไม่ใช่ "อย่างเป็นทางการ"
‎แต่ผมก็ยอมรับว่าเคย…
‎ไปพูดให้เขาแลก…
‎คุกกี้ชืดๆ หรือไวน์ถูกๆ น่ะ
‎ครั้งล่าสุดพูดเรื่องไสยศาสตร์ฮอลันดา
‎ซึ่งตกทอดต่อมาจนถึง ‎ย่านโลเวอร์แมนฮัตตันในศตวรรษที่ 20
‎เรื่องจริงเหรอคะ
‎แต่นั่นแหละ ผมแน่ใจว่าพวกเขาจะ
‎ปลื้มมากที่จะคุยให้คุณฟังจนหูชา
‎เรื่องตึกหลังนั้น ‎หรืออะไรก็ตามเกี่ยวกับงานของคุณ
‎และอาจจะมีคนรู้เรื่องนักประวัติศาสตร์คนนั้นด้วย
‎จูเลีย เบนเน็ตต์ใช่มั้ย ชื่อนั้นรึเปล่า
‎ผมยินดีที่จะพาคุณไปแนะนำกับพวกเขา
‎อ้าว เกือบลืมไปแล้ว
‎กุญแจสายลับ
‎ไวน์แดงหรือไวน์ขาว
‎ที่จะดื่มก่อนนอนน่ะ ผมจะวิ่งไปซื้อให้
‎ไม่รับปากว่าจะได้ไวน์หรูหราหรืออะไร…
‎วิสกี้ค่ะ
‎จะลองพยายามดูครับ
‎ห้องนั้นไม่มีคนอยู่
‎อย่างน้อยก็ตั้งแต่หนูเกิดมา
‎เกิดอะไรขึ้นกับจดหมายที่เสียบอยู่เมื่อเช้า
‎คุณสมิธอาจจะโยนทิ้ง เขาไม่ชอบให้รก
‎มีคนมาตามหาคุณ
‎กดออดทุกห้อง ทำเสียงดังวุ่นวายไปหมด
‎คุณสมิธบอกว่าจะเรียกตำรวจ ‎หนูเลยให้เธอเข้าห้อง
‎เธอมาทำอะไรที่นี่
‎ฉันคิดถึงเธอ
‎ฉันเหงามาก ทนอยู่คนเดียวไม่ไหวแล้ว
‎แล้ว
‎- คนนั้นเป็นใคร ‎- อะไรนะ
‎หนุ่มแซ่บ
‎นี่ตีสองกับสามนาที
‎เมโลดี้ เพนเดรสยืนอยู่ใต้หน้าต่างบานนั้น
‎และให้หนุ่มแซ่บคนหนึ่ง ‎ไล่ลิ้นไปทั่วในปากนิ่มๆ ของเธอ
‎- เอาคืนมานะ ‎- ไม่เอาน่ะ ยัยแรด บอกความจริงมา
‎ตรงนี้เป็นรังรักเหรอ
‎ไม่กล้าบอกฉันว่ามาอยู่กับเจ้าชายสุดหล่อเหรอ
‎เธอไม่ต้องการฉันแล้วเหรอ
‎ฉันจะชงชาให้
‎โอ๊ย ฉันพูดเล่น เป็นมุกนะ
‎อย่าโมโหสิ
‎ฉันเอาของมาเยี่ยมเต็มเลย
‎มีรูปถ่าย ของกินเล่น ‎และแม่เหล็กติดตู้เย็นน่าเกลียด
‎เธอเอาเบอร์ฉันให้ดร.เทอร์เนอร์ทำไม
‎เพราะเขาขอ
‎เพราะเขาเป็นนักจิตบำบัดของเธอ
‎ให้ตายสิ
‎เธอซั่มกับเขาเหรอ
‎กำลังอุ้มท้องลูกเขาเหรอ
‎ห้องนี้คือการอัปเปหิตัวเองมารึเปล่า
‎หรือกำลังพยายามยั่วหนุ่มแซ่บคนนั้น
‎หลอกให้เขาเลี้ยงลูกของอาจารย์
‎ไปตายเลย แอนาเบลล์ ทำไมถึงจะต้องทำเป็น…
‎ฉันแอนาเบลล์ค่ะ สวัสดี
‎ยินดีที่ได้รู้จักครับ
‎ขอโทษค่ะ จู่ๆ เพื่อนก็โผล่มา
‎คนยิ่งเยอะก็ยิ่งสนุกนี่
‎ขอแบ่งด้วยได้มั้ย เมลไม่มีเหล้าเลย
‎เอางี้นะ
‎ผมว่าเรา… เอาไว้เราค่อยต่อกันวันหลังดีกว่า
‎เดี๋ยวค่ะ ฉัน…
‎อย่าๆ
‎ราตรีสวัสดิ์ครับ
‎บาย
‎ความลับๆ ความลับ
‎เธอช่างเต็มไปด้วยความลับ
‎ฉันจะเจาะกำแพงใจให้มันไหลออกมาให้หมด
‎เอาจริงเหรอ แรตตี้
‎กัดขนาดนี้เอาไปสร้าง ‎ป้อมปราการแห่งความเดียวดายได้เลยนะ
‎นี่มันอะไรวะเนี่ย
‎(เวลล์สปริง)
‎(รวมเพลงนมัสการ สดุดีพระคริสต์)
‎(ท.บ. + อ.ฟ.)
‎ผมไม่นึกว่าคุณเคร่งศาสนานะ แดน
‎ที่นี่มันอะไรกัน
‎ครอบครัวผมเป็นชาวคริสต์แค่ในนาม ‎นั่นพูดในทางที่ดีแล้วนะ
‎ไปโบสถ์ช่วงอีสเตอร์ ‎หรือบางทีก็คืนก่อนคริสต์มาส
‎เกือบจะเรียกได้ว่า ‎ไม่เชื่อในศาสนาแบบไม่อาจเปลี่ยนใจ
‎คุณเคยเข้าชมรมโต้วาทีมั้ย แดน
‎ชมรมโต้วาทีเหรอ ไม่เคย
‎ตอนแข่งครั้งสุดท้าย ผมเลือกหัวข้อพระเยซู
‎ผมขอให้ผู้ชมลองสมมติว่า
‎การตายของเขาคือพรประเสริฐ
‎ไม่ใช่เพราะบุตรแห่งพระเจ้า ‎รับบาปแห่งมนุษย์โดยไร้ความเห็นแก่ตัว
‎แต่เพราะแสงของเขาเป็นแสงอันตราย
‎และด้วยการดับแสงนั้น
‎โลกจึงปลอดภัยจากความชั่วร้ายจัญไร
‎เท่ากับคุณเชื่อว่า…
‎พระเยซูเป็นปีศาจ
‎ผู้ซึ่งเกือบทำลายมนุษยชาติทั้งหมด
‎เขาบอกว่าจะโต้วาทีให้ชนะ ‎ต้องทำให้ผู้ชมตะครั่นตะครอให้ได้
‎แล้วทำได้มั้ย
‎ชนะเหรอ ไม่ชนะ
‎โดนไล่ออกรึเปล่า ใช่
‎แต่ก็รั้งคุณไว้ไม่ได้อยู่ดี
‎บอกหน่อยว่าทำไมผมถึงไม่ควรไล่คุณออก
‎ข้อหาเข้ามาในบริเวณที่บอกแล้วว่าห้ามเข้า
‎คุณไม่ไล่ผมออกหรอก
‎คุณตั้งใจให้ผมมาทำงานที่นี่ ‎เพราะพ่อผมอยู่ในเทปพวกนั้น
‎ตามลงมาสิ แดน
‎รอบนี้ถือว่าได้รับเชิญ
‎ผมยืนยัน มาเร็ว
‎คุณเคยใช้บริการตรวจพันธุกรรมมั้ย
‎ผมตั้งบริษัทเวลล์สปริงเมื่อปี 2006
‎ก่อร่างสร้างตัวจนกลายเป็นธุรกิจใช้ได้ ‎ก่อนที่จะมีคู่แข่งผุดเป็นดอกเห็ด
‎ผมคิดว่า "ช่างเป็นของขวัญชิ้นเลิศ ‎ได้มอบโอกาส
‎ให้คนค้นหาตัวตนที่แท้จริงของตัวเอง"
‎แต่แล้วหน่วยงานกฎหมายต่างๆ ของรัฐ
‎ก็อยากแหย่ตีนเข้ามาในข้อมูลที่เรามี
‎พวกมันมีสิทธิ์อะไรมาทำให้ธุรกิจนี้พังหมด
‎ผมเลยปิดบริษัท ‎ผมถือความเป็นส่วนตัวเป็นเรื่องใหญ่มาก
‎ผมไม่รู้มาก่อนว่าพ่อของคุณ ‎เกี่ยวข้องกับเรื่องนี้ ไม่ได้แน่ใจ
‎แต่ผมก็คิดว่าอาจจะมีความเชื่อมโยงอยู่
‎แน่นอน ป่านนี้คุณรู้แล้วว่าเมโลดี้ เพนเดรส
‎เป็นอดีตคนไข้ของคุณพ่อที่เอ็นวายยู
‎คุณไม่คิดว่าควรบอก ‎ก่อนที่จะเสนองานให้ผมเหรอ
‎ผมไม่อยากให้สัญญาอะไรที่ทำไม่ได้
‎ผมว่ามันไม่ถูกต้องที่จะ…
‎หลอกให้ตั้งความหวัง
‎ผมไม่รู้ว่าในเทปพวกนั้นมีอะไรบ้าง แดน
‎นั่นเป็นความจริงที่สุด
‎แน่นอน ผมเข้าใจนะ
‎ถ้าเรื่องนี้มันหนักเกินไปสำหรับคุณ ถ้าคุณ…
‎กลัวสิ่งที่อาจจะได้รู้…
‎กลัวสิ่งที่ผมอาจจะได้รู้เหรอ
‎ผมอ่านรายงานมาแล้ว แดน ผม…
‎รู้ว่าทางการเชื่อว่าคุณพ่อของคุณเกิดเสียสติ
‎และเขาอาจจะ…
‎เป็นคนที่จุดไฟเอง
‎ไม่ พ่อผมไม่เคย…
‎ไฟไหม้ครั้งนั้นเป็นอุบัติเหตุ
‎"สาเหตุยังสรุปไม่ได้" นั่นคือรายงานทางการ
‎อ้อ แน่สิ
‎แน่ละ ขอโทษนะ
‎ก็แค่คุณอาจไม่รู้ว่าเอ็นวายยู
‎เริ่มกระบวนการสอบสวนเรื่องพ่อของคุณ ‎ก่อนเกิดเรื่องไม่นาน
‎ผมเจอบันทึกข้อความเรื่องให้พักงานชั่วคราว
‎เกรงว่ารายละเอียดอื่นถูกปิดเป็นความลับ
‎มหาวิทยาลัยถอนคำร้องเรียนหลังเกิดเหตุ
‎ถ้าความจริง
‎มันเจ็บปวดเกินไปสำหรับคุณ
‎ถ้าคุณอยากกลับไปที่เมือง…
‎ไม่
‎ผมอยากให้งานนี้เสร็จโดยเร็ว แดน
‎แน่นอน คุณจะได้โบนัส ‎เมื่อระยะเวลาทำงานเร่งขึ้น
‎ถ้าคุณตัดสินใจจะทำต่อ
‎มีเรื่องอื่นอีกมั้ยครับ
‎ไม่มี
‎แค่ขอให้เข้าใจตรงกัน
‎ต่อจากนี้บริเวณตรงนี้ห้ามเข้าเด็ดขาด
‎ได้ๆ ผมเข้าใจ
‎ดี
‎คุณไม่ได้ถูกขังอยู่ที่นี่นะ
‎ผมรู้ว่าคุณไม่มีรถ แต่แถวนี้มีจักรยานอยู่คันสองคัน
‎เมืองที่ใกล้ที่สุดอยู่ห่างไปทางใต้ ‎ประมาณ 20 กิโลเมตร
‎กาแฟอร่อยมาก ถ้าอยากจะกิน
‎ขี่จักรยานเป็นใช่มั้ย
‎ผมขี่จักรยานเป็น
‎เราสองคนก็เหมือนกันนะ
‎เราชอบปะติดปะต่อเรื่องเข้าด้วยกัน ไขปริศนา
‎ให้ตาย เราทั้งคู่น่าจะคิดค้นบอร์ดเกมได้ดี
‎อาจจะต้องรอชาติหน้า
‎ได้ยินรึเปล่า
‎แอนาเบลล์ ตื่นสิ
‎ได้ยินมั้ย
‎(ห้องส่วนกลาง)
‎ทุกอย่างเป็นอย่างที่ผมอยากให้เป็น
‎ฉันเป็นมืออาชีพนะ ไม่ใช่เด็กอ่อนหัด
‎ไว้ใจผมเถอะ
‎คุณกังวลมากไปแล้ว
‎ออกล่าเหยื่อเหรอจ๊ะ
‎เธอกับหนุ่มแซ่บ ‎ไปหาทางกินกันจนได้ใช่มั้ย
‎เป็นอะไรไป
‎เกิดอะไรขึ้น
‎ตึกนี้มีเรื่องอะไรสักอย่าง เรื่องที่…
‎เรื่องที่พินาศมาก
‎คนเขา… พวกนั้นเขา… ‎ฮัมเพลงที่เลวร้ายมากแล้วก็…
‎มีของอะไรไม่รู้ เหมือนรูปปั้น…
‎โอเค ไสหัวจากที่นี่กันดีกว่า
‎โอเคนะ เราออกกันได้เดี๋ยวนี้เลย
‎ฉันไปไม่ได้
‎เมล
‎เธอไม่ได้อยากทำหนัง ‎หาโปรเจกต์ติงต๊องเรื่องอื่นมาทำให้จบเอกก็ได้
‎นั่นไม่ใช่เหตุผลที่ฉันมาที่นี่
‎โอเค งั้น…
‎เธอมาที่นี่ทำไม
‎มาเพราะแม่
‎เอ่อ ไลล่าน่าจะอยากให้เธอมีความสุข
‎เขาน่าจะอยากให้เธอทำเรื่องที่อยากทำ
‎ไม่ใช่ไลล่า แม่ตามสายเลือด
‎อะไรนะ
‎แต่ฉันนึกว่าเธอไม่รู้ว่านางเป็นใคร
‎ฉันได้จดหมายนี้ส่งต่อมาจากเซนต์โยเซฟ
‎มีผู้หญิงมาถามหาฉัน
‎ชื่อจูเลีย เบนเน็ตต์
‎ที่อยู่ตอบกลับมาจากตึกนี้
‎เมล ในนี้เขียนว่าเขาไม่อยากยุ่ง…
‎ฉันรู้
‎โอเค งั้นเธอทำอะไรอยู่
‎ถ้าเขาบอกว่าไม่ได้อยากเจอเธอหรือ…
‎เขาทิ้งฉันไว้ที่นั่นเฉยๆ เลย
‎โดยไม่ตั้งชื่อ ไม่มีครอบครัว
‎ไม่มีแม้แต่วันเกิด
‎ตลอดชีวิตฉันมีแต่เรื่องสมมติ โกหกทั้งเพ
‎นี่มันเหมือนขุดศพเน่าหนอนไช
‎ฉันรู้
‎แต่เรื่องนี้มันกัดกินใจฉันมาทั้งชีวิต
‎ฉันแค่…
‎ถ้ามีโอกาสที่เขาจะอยู่ที่นี่ ‎ฉันก็ต้องหาให้เจอ
‎ฉันไม่สนถ้าเขาจะไม่อยากเจอฉัน
‎ฉันต้องรู้ให้ได้ว่าตัวเองเป็นใคร
‎โอเค
‎ช่างแม่ง เราจะอยู่ต่อ
‎เราจะหาเขาให้เจอ
‎โอเคนะ
‎ฉันโคตรชอบหนอนเลย
‎อย่าไปเปิด
‎ใครคะ
‎ไม่มีใครเลย
‎นี่…
‎สรุปว่าเป็นทำนองเดียวกับที่พี่สาวนายเล่น
‎ฉันนึกว่าพี่คิดขึ้นมาเอง แต่…
‎ทีนี้นายกลับบอกว่ามันเป็นเพลงธีม ‎ลัทธิเซ็กซ์ของสมาคมประวัติศาสตร์วิสเซอร์
‎ฉันแค่จะบอกว่ามันทำนองเดียวกัน ‎โน้ตตัวเดียวกัน
‎อาจเป็นเพลงพื้นบ้านเก่ารึเปล่า ‎เพลงแถวบอลข่านหรือโรมาเนียอะไรแบบนี้
‎"คา-เลย์-โก"
‎ไม่แน่ใจว่าสะกดแบบนั้นรึเปล่านะ ‎แต่ฉันฟังออกแค่คำเดียว
‎น่าขนลุกเป็นบ้าว่ะ
‎เดี๋ยวดูให้ว่าหาอะไรเจอ
‎หรือนายควรเข้าไปดูในสุสานข้อมูลอีกรอบ
‎ดูว่าดาเวนพอร์ตเก็บอะไรไว้อีก
‎ไม่ได้ ดาเวนพอร์ตติดกล้องไว้ทั่วบริเวณเลย
‎ถ้าเจาะกำแพงเข้าไปอีก ‎พนันร้อยเหรียญว่าจะมีกล้องในทุกห้อง
‎- พูดจริงเหรอวะ ‎- เออ
‎นายเอาของอีกอย่างที่ฉันขอมาด้วยมั้ย
‎ขอบใจ
‎เจอข้อมูลอะไรเกี่ยวกับแอลเอ็มจีอีก
‎พูดง่ายๆ คือเลกาซีเมเนจเมนต์โกลบอล ‎เป็นยอดภูเขาน้ำแข็ง
‎หรือไม่ก็ไอ้ตุ๊กตารัสเซียหลายชั้น ‎จะเปรียบเป็นอะไรก็เอา
‎พ่อฉันเป็นสมาชิกฐานข้อมูลวิจัย ‎บริษัทและองค์กรทุกแห่ง
‎แต่ฉันว่าฉันเจอ ‎เรื่องที่พวกมันเกี่ยวด้วยยังไม่ถึงครึ่ง
‎อสังหาริมทรัพย์เหรอ
‎อสังหาริมทรัพย์ สำนักงานกฎหมาย ‎สื่อ เทคโนโลยีชีวภาพ
‎คือแม่งมีแม้แต่โรงงานผลิตอัญมณีสังเคราะห์
‎แต่วอลล์สปริงไม่โผล่ขึ้นมาเลย ‎น่าจะเป็นบริษัทลูกของบริษัทลูกอีกที
‎โอเค
‎แล้วเจอแฟ้มข้อมูลที่บ้านป้ามั้ย อะไรก็ได้
‎ไม่มีข้อมูลคนไข้ชื่อเมโลดี้ เพนเดรส แต่…
‎นายรู้รึเปล่าว่าพ่อนายอัดเสียง ‎เวลาคุยกับคนไข้ไว้ด้วย
‎ฉันหยิบเทปที่เขียนว่า "ม. เพนเดรส" มาหมด
‎นายได้ฟังรึเปล่า
‎นายบอกว่าเป็นความลับ
‎นายคิดว่าเมโลดี้เป็นคน ‎ร้องเรียนพ่อของนายรึเปล่า
‎- อาจมีเรื่องระหว่างสองคนนั้นก็ได้ ‎- ไม่ใช่
‎อาจจะมี
‎ไม่รู้เหมือนกัน
‎พวกเขามีเรื่องกันแน่แหละ
‎เธอโกรธพ่อ ไม่รู้ว่าทำไม
‎- อาจมีปัญหาตอนทำเซสชั่น… ‎- หรือนายไปถามเธอเลยก็ได้
‎อะไรนะ
‎ปรากฏว่าเมโลดี้ เพนเดรส ‎ไม่ได้ตายในเหตุไฟไหม้
‎ดูเหมือนเธอยังมีชีวิตอยู่ปกติสุขดีที่พิตสเบิร์ก
‎เธออาจจะรู้ก็ได้ว่าเกิดอะไรขึ้นกับพ่อนาย
‎นายลองไปถามเจ้าตัวเองเลยสิ
‎คำบรรยายโดย ศันสนีย์ โอบอ้อม